CELEX: 32018R0707
Language: sl
Date: 2018-02-28 00:00:00
Title: Delegirana uredba Komisije (EU) 2018/707 z dne 28. februarja 2018 o spremembi Delegirane uredbe (EU) št. 639/2014 glede meril za upravičenost do podpore za konopljo v okviru sheme osnovnega plačila in nekaterih zahtev v zvezi s prostovoljno vezano podporo

15.5.2018   
               
               
                  SL
               
               
                  Uradni list Evropske unije
               
               
                  L 119/1
               
            DELEGIRANA UREDBA KOMISIJE (EU) 2018/707
      z dne 28. februarja 2018
      o spremembi Delegirane uredbe (EU) št. 639/2014 glede meril za upravičenost do podpore za konopljo v okviru sheme osnovnega plačila in nekaterih zahtev v zvezi s prostovoljno vezano podporo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (1) ter zlasti členov 35(3), 52(9) ter 67(1) in (2) Uredbe,
      ob upoštevanju naslednjega:
      
                  (1)
               
               
                  Člen 9(1) Delegirane uredbe Komisije (EU) št. 639/2014 (2) zahteva, da so semena, ki se uporabljajo za proizvodnjo konoplje, certificirana v skladu z Direktivo Sveta 2002/57/ES (3). Vendar Direktiva Komisije 2008/62/ES (4) določa alternativno certificiranje semen konoplje v primeru ohranjevalnih sort. Zato je v členu 9(1) Delegirane uredbe (EU) št. 639/2014 primerno vključiti sklic na navedeno direktivo.
               
            
                  (2)
               
               
                  V skladu s členom 52 Uredbe (EU) št. 1307/2013 lahko države članice kmetom odobrijo vezano podporo pod pogoji, določenimi v poglavju 1 naslova IV navedene uredbe in v Delegirani uredbi (EU) št. 639/2014.
               
            
                  (3)
               
               
                  Člen 52 Uredbe (EU) št. 1307/2013 je bil spremenjen z Uredbo (EU) 2017/2393 Evropskega parlamenta in Sveta (5), da se zagotovi več jasnosti glede pristojnosti držav članic v zvezi s prostovoljno vezano podporo z vidika njenega omejevanja proizvodnje. Zato je treba uskladiti terminologijo iz oddelka 1 poglavja 5 in člena 67 Delegirane uredbe (EU) št. 639/2014 ter Priloge I k navedeni uredbi z novim besedilom člena 52 Uredbe (EU) št. 1307/2013. Na podlagi izkušenj, pridobljenih pri uporabi člena 53 Uredbe (EU) št. 1307/2013, je primerno tudi posodobiti vsebino informacij, ki jih morajo države članice predložiti Komisiji v skladu s Prilogo I k Delegirani uredbi (EU) št. 639/2014.
               
            
                  (4)
               
               
                  V skladu s členom 52(3) Uredbe (EU) št. 1307/2013 se prostovoljna vezana podpora lahko odobri le sektorjem ali regijam, kjer se določene vrste kmetovanja ali določeni kmetijski sektorji spopadajo s težavami. V skladu s členom 52(3) Delegirane uredbe (EU) št. 639/2014 se za nekatere vrste kmetovanja ali posebne kmetijske sektorje šteje, da so v težavah, le, če obstaja tveganje opustitve ali zmanjšanja proizvodnje. Zaradi pojasnila glede pristojnosti držav članic v zvezi s prostovoljno vezano podporo z vidika njenega omejevanja proizvodnje taka omejitev ni upravičena. Zato je primerno črtati člen 52(3) Delegirane uredbe (EU) št. 639/2014. Poleg tega je primerno posodobiti prepoved kopičenja podpore iz člena 54(3) navedene uredbe.
               
            
                  (5)
               
               
                  Delegirano uredbo (EU) št. 639/2014 bi bilo zato treba ustrezno spremeniti.
               
            
                  (6)
               
               
                  Črtanje člena 52(5) Uredbe (EU) št. 1307/2013 in preoblikovanje člena 52(6) navedene uredbe z Uredbo (EU) 2017/2393 se uporabljata od 1. januarja 2015, zato je primerno, da se ustrezne spremembe Delegirane uredbe (EU) št. 639/2014 uporabljajo za vloge za pomoč za koledarska leta, ki sledijo koledarskemu letu 2014, z izjemo določbe o kopičenju podpore. Zaradi pravne varnosti bi se moralo kopičenje podpore še naprej določati na podlagi primerjave med ustreznimi cilji ukrepov vezane podpore ali drugimi zadevnimi ukrepi in politikami Unije. Zato bi bilo treba cilj prostovoljne vezane podpore obravnavati kot ohranitev trenutnih ravni proizvodnje v skladu s členom 52(5) Uredbe (EU) št. 1307/2013, preden je bila spremenjena z Uredbo (EU) 2017/2393. Sprememba člena 54(3) Delegirane uredbe (EU) št. 639/2014 bi se zato morala uporabljati za vloge za pomoč, ki se nanašajo na koledarsko leto 2019 in na naslednja koledarska leta.
               
            
                  (7)
               
               
                  V zvezi z novo določbo o certificiranju semen konoplje je primerno, da se uporablja za vloge za pomoč, ki se nanašajo na koledarsko leto 2018 in na naslednja koledarska leta –
               
            SPREJELA NASLEDNJO UREDBO:
      Člen 1
      Sprememba Delegirane uredbe (EU) št. 639/2014
      Delegirana uredba (EU) št. 639/2014 se spremeni:
      
                  (1)
               
               
                  v členu 9 se odstavek 1 nadomesti z naslednjim:
                  „1.   Za namene člena 32(6) Uredbe (EU) št. 1307/2013 je upravičenost površin, ki se uporabljajo za proizvodnjo konoplje, pogojena z uporabo semen sort, naštetih v ‚skupnem katalogu sort poljščin‘ 15. marca v letu, za katerega se dodeli plačilo, in objavljenih v skladu s členom 17 Direktive Sveta 2002/53/ES (*1). Seme je certificirano v skladu z Direktivo Sveta 2002/57/ES (*2) ali v skladu s členom 10 Direktive Komisije 2008/62/ES (*3) v primeru ohranjevalnih sort.
                  
                     (*1)  Direktiva Sveta 2002/53/ES z dne 13. junija 2002 o skupnem katalogu sort poljščin (UL L 193, 20.7.2002, str. 1)."
						
                  
                     (*2)  Direktiva Sveta 2002/57/ES z dne 13. junija 2002 o trženju semena oljnic in predivnic (UL L 193, 20.7.2002, str. 74)."
						
                  
                     (*3)  Direktiva Komisije 2008/62/ES z dne 20. junija 2008 o določitvi nekaterih odstopanj za sprejetje kmetijskih domačih sort in sort poljščin, ki so naravno prilagojene na lokalne in regionalne pogoje in so ogrožene zaradi genske erozije, ter za trženje semena in semenskega krompirja navedenih domačih sort in sort poljščin (UL L 162, 21.6.2008, str. 13).“;"
						
               
            
                  (2)
               
               
                  v členu 52 se črta odstavek 3;
               
            
                  (3)
               
               
                  v členu 53(2) se tretji pododstavek nadomesti z naslednjim:
                  „Ne glede na člen 52(6) Uredbe (EU) št. 1307/2013 se države članice za znesek podpore na enoto iz drugega pododstavka tega odstavka lahko odločijo, da bodo uporabile modulirane zneske na enoto v zvezi z nekaterimi kategorijami kmetov ali na ravni kmetij, da se upošteva ekonomija obsega kot rezultat velikosti proizvodnih struktur v ciljnih posebnih vrstah kmetovanja ali posebnih kmetijskih sektorjih ali, če je ukrep namenjen regiji ali celotnemu sektorju, v zadevni regiji ali sektorju. Člen 67(1) te uredbe se smiselno uporablja za obveščanje o takih odločitvah.“;
               
            
                  (4)
               
               
                  v členu 53a se odstavka 2 in 3 nadomestita z naslednjim:
                  „2.   Kadar površina ali število živali, upravičenih do podpore v okviru ukrepa prostovoljne vezane podpore, v zadevnem letu vloge dosega ali presega površino ali število živali iz člena 52(6) Uredbe (EU) št. 1307/2013, kot je bilo sporočeno v skladu s točko 3(j) Priloge I k tej uredbi, ukrep podpore ni upravičen do prenosa sredstev iz katerega koli drugega ukrepa podpore.
                  3.   Kadar je površina ali število živali, upravičenih do podpore v okviru ukrepa prostovoljne vezane podpore, v zadevnem letu vloge nižje od površine ali števila živali iz člena 52(6) Uredbe (EU) št. 1307/2013, kot je bilo sporočeno v skladu s točko 3(j) Priloge I k tej uredbi, prenos sredstev ne sme povzročiti, da bi znesek na enoto postal nižji od razmerja med zneskom, določenim za financiranje, kot je bil sporočen v skladu s točko 3(i) navedene priloge, in površino ali številom živali iz člena 52(6) Uredbe (EU) št. 1307/2013.“;
               
            
                  (5)
               
               
                  v členu 54 se odstavek 3 nadomesti z naslednjim:
                  „3.   Kadar se lahko podpora v okviru določenega ukrepa vezane podpore dodeli tudi v okviru drugega ukrepa vezane podpore ali v okviru ukrepa, ki se izvaja v okviru drugih ukrepov in politik Unije, države članice zagotovijo, da lahko zadevni kmet prejme podporo, usmerjeno v reševanje iste težave iz člena 52(3) Uredbe (EU) št. 1307/2013 in iz navedenega ukrepa vezane podpore, le v okviru enega od teh ukrepov za posamezni sektor, regijo, posebno vrsto kmetovanja ali posebni kmetijski sektor, ki je ciljni v skladu z navedeno določbo.“;
               
            
                  (6)
               
               
                  v členu 67(3) se točka (c) nadomesti z naslednjim:
                  
                              „(c)
                           
                           
                              za vsak ukrep utemeljitev, da je prenos skladen s shemo z vidika njenega omejevanja proizvodnje iz člena 52(6) Uredbe (EU) št. 1307/2013 in da odločitve, sporočene Komisiji v skladu s členom 54 navedene uredbe ter odstavkoma 1 in 2 tega člena, ne postanejo neveljavne.“;
                           
                        
            
                  (7)
               
               
                  Priloga I se nadomesti z besedilom iz Priloge k tej uredbi.
               
            Člen 2
      Začetek veljavnosti in uporaba
      Ta uredba začne veljati dan po objavi v Uradnem listu Evropske unije.
      
      Točke 2, 3, 4, 6 in 7 člena 1 se uporabljajo za vloge za pomoč za koledarska leta, ki sledijo koledarskemu letu 2014.
      Točka 1 člena 1 se uporablja za vloge za pomoč za koledarsko leto 2018 in za naslednja koledarska leta.
      Točka 5 člena 1 se uporablja za vloge za pomoč za koledarsko leto 2019 in za naslednja koledarska leta.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 28. februarja 2018
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 347, 20.12.2013, str. 608.
      
         (2)  Delegirana uredba Komisije (EU) št. 639/2014 z dne 11. marca 2014 o dopolnitvi Uredbe (EU) št. 1307/2013 Evropskega parlamenta in Sveta o vzpostavitvi pravil za neposredna plačila kmetom v podpornih shemah v okviru skupne kmetijske politike ter o spremembi Priloge X k navedeni uredbi (UL L 181, 20.6.2014, str. 1).
      
         (3)  Direktiva Sveta 2002/57/ES z dne 13. junija 2002 o trženju semena oljnic in predivnic (UL L 193, 20.7.2002, str. 74).
      
         (4)  Direktiva Komisije 2008/62/ES z dne 20. junija 2008 o določitvi nekaterih odstopanj za sprejetje kmetijskih domačih sort in sort poljščin, ki so naravno prilagojene na lokalne in regionalne pogoje in so ogrožene zaradi genske erozije, ter za trženje semena in semenskega krompirja navedenih domačih sort in sort poljščin (UL L 162, 21.6.2008, str. 13).
      
         (5)  Uredba (EU) 2017/2393 Evropskega parlamenta in Sveta z dne 13. decembra 2017 o spremembi uredb (EU) št. 1305/2013 o podpori za razvoj podeželja iz Evropskega kmetijskega sklada za razvoj podeželja (EKSRP), (EU) št. 1306/2013 o financiranju, upravljanju in spremljanju skupne kmetijske politike, (EU) št. 1307/2013 o pravilih za neposredna plačila kmetom na podlagi shem podpore v okviru skupne kmetijske politike, (EU) št. 1308/2013 o vzpostavitvi skupne ureditve trgov kmetijskih proizvodov in (EU) št. 652/2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom (UL L 350, 29.12.2017, str. 15).
      
         PRILOGA
         „
               PRILOGA I
               
                  Vsebina informacij, ki jih je v skladu s členom 67(1) treba predložiti Komisiji
               
               Informacije vključujejo:
               
                           (1)
                        
                        
                           odstotek nacionalne zgornje meje iz člena 53 Uredbe (EU) št. 1307/2013 za vsako leto do leta 2020;
                        
                     
                           (2)
                        
                        
                           naziv vsakega ukrepa podpore;
                        
                     
                           (3)
                        
                        
                           opis vsakega ukrepa podpore, ki vključuje vsaj:
                           
                                       (a)
                                    
                                    
                                       ciljno regijo ali sektor;
                                    
                                 
                                       (b)
                                    
                                    
                                       posebne vrste kmetovanja in/ali posebne kmetijske sektorje, ki so bili izbrani, kot tudi opis nastalih težav in, kjer je to primerno, merila, ki jih določijo države članice za opredelitev regij iz člena 52(1) te uredbe;
                                    
                                 
                                       (c)
                                    
                                    
                                       gospodarski, socialni ali okoljski pomen;
                                    
                                 
                                       (d)
                                    
                                    
                                       vsakršno izvajanje odstopanja iz člena 52(4) Uredbe (EU) št. 1307/2013;
                                    
                                 
                                       (e)
                                    
                                    
                                       njegovo trajanje;
                                    
                                 
                                       (f)
                                    
                                    
                                       veljavne pogoje za upravičenost;
                                    
                                 
                                       (g)
                                    
                                    
                                       za države članice, ki uporabljajo tretji pododstavek člena 53(2) te uredbe, merila, ki se uporabljajo za določitev posameznega moduliranega zneska na enoto v skladu z navedenim pododstavkom;
                                    
                                 
                                       (h)
                                    
                                    
                                       ocenjene zneske podpore na enoto, izračunane v skladu s tretjim pododstavkom člena 53(2) te uredbe;
                                    
                                 
                                       (i)
                                    
                                    
                                       znesek, določen za financiranje;
                                    
                                 
                                       (j)
                                    
                                    
                                       določene površine in donose ali določeno število živali v skladu s členom 52(6) Uredbe (EU) št. 1307/2013;
                                    
                                 
                                       (k)
                                    
                                    
                                       če je to primerno, največjo površino, določeno za izvajanje podpore za oljnice iz člena 53(3) te uredbe;
                                    
                                 
                                       (l)
                                    
                                    
                                       vse obstoječe ukrepe, ki se izvajajo v okviru drugih shem podpore Unije ali v okviru ukrepov, financiranih z državnimi pomočmi, na istem območju ali v istem sektorju kot ukrep vezane podpore in po potrebi merila in upravna pravila za zagotovitev, da podpora, usmerjena v reševanje iste težave iz člena 52(3) Uredbe (EU) št. 1307/2013, ni dodeljena tudi v okviru drugih shem podpore Unije v skladu s členom 52(9) navedene uredbe;
                                    
                                 
                     
                           (4)
                        
                        
                           po potrebi podroben opis posebnih razmer v ciljni regiji ali v ciljnem sektorju in značilnosti posebnih vrst kmetovanja ali posebnih kmetijskih sektorjev, zaradi katerih odstotki iz člena 53(1) Uredbe (EU) št. 1307/2013 ne zadostujejo za odpravo ugotovljenih težav in ki opravičujejo povečano podporo v skladu s členom 54(2) navedene uredbe;
                        
                     
                           (5)
                        
                        
                           po potrebi dokaz o obstoju ene izmed potreb iz člena 55(1)(a), (b), (c) ali (d) Uredbe (EU) št. 1307/2013.
                        
                     “